burgasdotpro/wikipedia huggingface dataset:
Morská voda

Slaná alebo morská voda je voda z mora, oceánu alebo slaného jazera, ktorá obsahuje chemické látky spôsobujúce jej slanosť (salinitu) a tým aj rozdielnu hustotu a napríklad aj rozdielnu teplotu tuhnutia ako u sladkej vody. Slaná voda na zemi obsahuje veľa chemických látok, ale iba malá časť z nich je v nej zastúpená výraznejšie (ostatné len v minimálnych koncentráciách). Je to predovšetkým chlorid sodný, sírany, uhličitany a iné soli (ktoré všetky dohromady tvoria morskú soľ), a tiež plyny ako dusík, kyslík alebo oxid uhličitý (CO2).
Morská voda má v zemských oceánoch a moriach priemernú salinitu okolo 3,5%. To znamená, že každý kilogram morskej vody obsahuje približne 35 gramov rozpustenej soli (väčšinou, hoci nie úplne, ide o ióny chloridu sodného: Na+, Cl-). Priemerná hustota morskej vody na zemi na povrchu oceánu je 1,025 g/ml; morská voda má teda vyššiu hustotu ako sladká voda (tá dosahuje maximálnu hustotu 1,000 g/ml pri teplote 4° C). Takáto slaná voda mrzne v priemere až pri teplote okolo -2° C.
Salinita.
Morská voda obsahuje množstvo iónov, ktoré majú buď kladný alebo záporný náboj. Najviac zastúpené sú záporné ióny (anióny) chlóru a kladné ióny (katióny) sodíka, ktoré dohromady vytvárajú morskú soľ, známu ako kuchynská soľ. Tá tvorí 85% zo všetkých rozpustených látok v morskej vode.
Teplota topenia (bod tuhnutia) morskej vody sa vplyvom salinity pohybuje okolo -1,8° C.
Josef Janíček

Josef Janíček (* 26. december 1947, Praha) je český hudobník spojovaný s hudobnou skupinou The Plastic People of the Universe, v ktorej hrá na klávesy, akordeón a okrem toho aj spieva. V hudobnej oblasti sa preslávil ako člen skupiny The Primitives Group, ktorá sa sústredila predovšetkým na hity skupín The Doors, The Fugs a ďalších. Taktiež hral v skupine Půlnoc, ktorá bola projektom Milana Hlavsy, hlavného ducha The Plastic People of the Universe. Okrem iného je členom hudobného súboru Dún An Doras, ktorý sústreďuje svoj repertoár na tradičnú írsku hudbu. V nej hrá na akustickú gitaru.
The Incident (album)

The Incident je názov desiateho štúdiového albumu britskej progresívnej kapely Porcupine Tree, ktorý 14. septembra 2009 vydalo hudobné vydavateľstvo Roadrunner Records. Album bol nominovaný na Cenu Grammy za najlepší album s priestorovým zvukom a dostal sa do Top 25 v rebríčkoch Spojeného kráľovstva a Spojených štátov.
Charakteristiky.
Okolnosti publikovania albumu.
Skupina začala album nahrávať vo februári roku 2009. Bolo to potvrdené správou na ich oficiálnej stránke. Skupina vtedy strávila dva týždne na anglickom vidieku a pripravovala nové nahrávky. Námety, ktoré vznikli, boli po nahraní vo februári 35-minútovou skladbou. Okolo marca až apríla sa pôvodná 35-minútová skladba rozšírila na 55 minútovú skladbu.
12. júna boli na webových stránkach Porcupine Tree zverejnené ďalšie detaily k novému albumu. Nahrávka bola dosiahla obsah na dva CD a bola odoslaná vydavateľovi Roadrunner Records. Vyjsť by mala 22. septembra. V centre albumu je titulná skladba, ktorá sa nachádza na celom prvom CD. Celý 55-minútový song je popisovaný ako mierne surrealistický, zhodný na začiatku a na svojom konci. Medzi týmito dvoma časťami sa nachádzajú úseky, ktoré sa s úvodom a záverom nezhodujú.. Druhý disk obsahoval štyri samostatné od prvého disku nezávislé kompozície v dĺžke štandardnej pre EP: „Flicker“, „Bonnie the Cat“, „Black Dahlia“, a „Remember Me Lover“. Dátum uvedenia na hudobný trh sa neskôr upresnil na 15. september. Dňa 13. júla sa na stránkach vydavateľa Roadrunner, ako aj na MySpace skupiny Porcupine Tree zverejnila ukážka nového albumu. Pieseň „Time Flies“, ktorú Wilson popisoval ako sentimentálny vrchol albumu, sa stala hudobným videom režírovaným stálym spolupracovníkom Porcupine Tree, Lasse Hoilem, ako aj upraveným singlom.
Edícia albumu vo formáte DVD-A vydavateľom Transmission cez Burning Shed ako Transmission 11.1. Dňa 12. apríla 2010 bola cez webstránku vydavateľa Roadrunner publikovaná akustická verzia piesne „I Drive the Hearse“. Dňa 9. júla 2010 bolo publikované video skladby „Bonnie the Cat“.
Odozvy na album.
V januári roku 2010 magazín "Eclipsed" nazval album "The Incident" ako svoj Album roku, vyslovil uznanie úrovni koncertov skupine Porcupine Tree a skladba „Time Flies“ sa v ich kategórii najlepších skladieb roka dostala na piate miesto.
Čitatelia poľského časopisu "Teraz Rock" zvolili Stevena Wilsona za najlepšieho hudobníka/ inštrumentalistu roku 2009. Prekonal tým iných známejších hudobníkov ako The Edge, Jerry Cantrell, Jack White, Kerry King, Kirk Hammett, More Gore, Tom Morello, Mark Knopfler a Omar Rodríguez-López. 
Kritici časopisu "Classic Rock" zvolili skupinu Porcupine Tree za číslo jedna medzi najlepšími kapelami a album "The Incident" za album roka. Čitatelia tohto časopisu dali albumu druhé miesto. Koncertné turné albumu u kritikov získalo 4. pozíciu a Gavin Harrison získal druhú priečku medzi najlepšími bubeníkmi. Steven Wilson sa u kritikov stal 4. najlepším gitaristom a číslom jeden medzi ikonami progresívneho rocku na rok 2009.
Majstrovstvá sveta v ľadovom hokeji – I. divízia

I. divízia MS v ľadovom hokeji je druhá najvyššia výkonnostná kategória v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. I. divízia je rozdelená do dvoch výkonnostných skupín pozostávajúcich zo 6 tímov. Prvé dva tímy zo skupiny A postupujú do Top Divízie, posledný tím v skupine A zostupuje do skupiny B. Víťaz skupiny B postupuje do skupiny A, posledný tím v skupine B zostupuje do II. A divízie.
História.
Rozdelenie do dvoch skupín podľa výkonnosti bolo prvýkrát vyskúšané na MS v roku 1951. Dôvodom bol značný výkonnostný rozdiel medzi mužstvami prejavujúcimi sa na posledných svetových šampionátoch. IIHF sa snažila, aby v elitnej skupine, kde sa hralo o medaily, štartovalo maximálne osem mužstiev, preto bol tento systém po celé päťdesiate roky používaný nepravidelne (1951, 52, 53, 55, 56 a 59) vždy podľa toho koľko sa prihlásilo účastníkov na MS. Zmena nastala od roku 1961, kedy bol stanovený rebríček výkonnosti mužstiev a začalo sa hrať každoročne v troch skupinách – A, B, C – (od roku 1987 ešte pribudla skupina D) s priamym postupom a zostupom. Výnimkou boli roky 1962 a 1965, kedy sa hralo len v dvoch skupinách. Až do roku 1967 bol usporiadateľ pre všetky skupiny rovnaký a hralo sa aj v rovnakom termíne. Od roku 1969 sa začala skupina A organizovať oddelene od skupín B a C a od roku 1973 sa každá skupina organizovala zvlášť. Do roku 2000 boli všetky skupiny IIHF považované ako súčasť majstrovstiev sveta.
Zatiaľ posledná zmena nastala v roku 2001, kedy bol zavedený po celkovej reorganizácii tzv. nižších výkonnostných skupín majstrovstiev sveta systém divízií. Divízie sú rozdelené do troch výkonnostných skupín – divízie I, II a III. Sú previazané systémom postup – zostup, okrem divízie III , z ktorej nezostupuje nikto. Divízie už ale nie sú súčasťou majstrovstiev sveta, ale jeho kvalifikácií.
V rokoch 2001 až 2011 bola divízia I rozdelená do dvoch rovnocenných skupín. Víťazi oboch skupín postupovali do elitnej skupiny MS a tímy z posledných miest zostupovali do divízie II.
Tímy skupiny A boli národy, ktoré buď zostúpili z majstrovstiev sveta, alebo sa umiestnili na 2. a 3. mieste vo svojich skupinách v roku 2011. Skupina B sa vytvorila z mužstiev na 4. a 5. mieste, ako aj postupujúcich mužstiev z II. Japonsko sa kvalifikovalo do skupiny A, pretože Rada IIHF jednomyseľne odhlasovala, že Japonsko si udrží svoju nasadenú pozíciu (3.) na svojich turnajoch v roku 2012.
1961 - 2000 na MS – skupina B.
"Čísla v zátvorkách predstavujú koľký krát tím postúpil alebo zostúpil."
2001 - 2011 v Divízii I.
"Čísla v zátvorkách predstavujú koľký krát tím postúpil alebo zostúpil."
Divízia I v skupinách A a B od roku 2012.
"Čísla v zátvorkách predstavujú koľký krát tím postúpil alebo zostúpil."
Majstrovstvá sveta v ľadovom hokeji – II. divízia

II. divízia MS v ľadovom hokeji je tretia najvyššia výkonnostná kategória v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. II. divízia je rozdelená do dvoch výkonnostných skupín pozostávajúcich zo 6 tímov. Víťaz skupiny A postupuje do I. B divízie, posledný tím v skupine A zostupuje do skupiny B. Víťaz skupiny B postupuje do skupiny A, posledný tím v skupine B zostupuje do III. A divízie.
Majstrovstvá sveta v ľadovom hokeji – III. divízia

III. divízia MS v ľadovom hokeji je štvrtá najvyššia výkonnostná kategória v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. III. divízia je rozdelená do dvoch výkonnostných skupín pozostávajúcich zo 6 tímov. Víťaz skupiny A postupuje do II. B divízie, posledný tím v skupine A zostupuje do skupiny B. Víťaz skupiny B postupuje do skupiny A, posledný tím v skupine B zostupuje do IV. divízie.
Antimachos z Élidy

Antimachos ("Antimachos") bol v roku 772 pred Kr. víťaz olympijských hier v behu na jedno stadion.
Antický autor Eusebios z Kaisareie uvádza, že Antimachos z Élidy zvíťazil na 2. olympijských hrách v behu na jedno stadion. Eusebios k tejto informácii dodáva, že v tom čase sa narodili bratia Romulus a Rémus.
Beh na jedno stadion bola jediná disciplína v ktorej sa na hrách súťažilo. Zavedenie ďalšej disciplíny behu na dve stadiá (diaulos) sa uskutočnilo na 14. hrách v roku 724 pred Kr. Prvým víťazom behu na dve stadiá sa stal Hypénos z Pisy. Vzdialenosť stadia (600 stôp) sa pohybovala zhruba od 175 do 200 metrov (olympijské stadion 192,27 metra).
Matka Božia

Matka Božia môže byť:
Sfairos

Sfairos ("Sfairos") môže byť:
Einsteinova hádanka

Einsteinova hádanka alebo zebra je logická hádanka, o ktorej sa traduje, že ju vytvoril mladý Albert Einstein (údajne vyhlásil, že ju dokážu vyriešiť iba 2% ľudí). Niekedy sa za jeho autora považuje pre zmenu Lewis Carroll.
Zadanie.
Tipy.
Otázka znie: Kto chová ryby?
Riešenie.
Ak nepatríte medzi tie 2% vyvolených, najlepšia možnosť je asi zapísať si riešenie do tabuľky:
Majstrovstvá Ázie vo futsale 2014

Majstrovstvá Ázie vo futsale 2014 boli v poradí 13. majstrovstvá Ázie vo futsale, ktoré organizuje Ázijská futbalová konfederácia (AFC). Konali sa v dňoch od 30. apríla do 10. mája 2014 v Hočiminovom Meste, vo Vietname, za účasti 16 tímov. Vietnam bol hostiteľom ázijského šampionátu druhýkrát, predtým organizoval turnaj v roku 2005, rovnako v Hočiminovom Meste. Dejiskami turnaja boli 2 arény: Phu Tho Stadium a Ton Duo Thang University Stadium. Titul obhájila , ktorá v penaltovom rozstrele zdolala finálového súpera z .
Nasadenie do výkonnostných skupín.
Žrebovanie skupín, ktoré prebehlo 22. februára 2014, bolo rozlosované z nasledovných výkonnostných košov:
Pozn: Číslo v zátvorke udáva umiestnenie v aktuálnom medzinárodnom rebríčku k aprílu 2014.
Gléneus

Gléneus ("Gléneus") môže byť v gréckej mytológii:
Gléneus (syn Herakla)

Gléneus ("Gléneus") je v gréckej mytológii syn Herakla a jeho druhej manželky Déianeiry.
Gléneus sa zapísal do mýtov ako syn najväčšieho gréckeho hrdinu Herakla. Antický autor Diodoros Sicílsky uvádza, že Herakles a Déianeira mali okrem neho aj synov Hylla a Hodita. V dramatickom diele Herakles od starogréckeho dramatika Euripida, ktoré uviedli v Aténach v roku 430 pred Kr. figuruje medzi deťmi Herakla a jeho manželky Déianeiry aj dcéra Makaria. 
Po smrti Herakla mykénsky kráľ Eurystheus prenasledoval jeho deti s veľkým vojskom až do Atén, kde pod hrozbou vojny žiadal aténskeho kráľa Démofona o ich vydanie. Keď veštec Aténčanom poradil, že sa zachránia iba ak obetujú život ušľachtilej dievčiny, Makaria sa sama ponúkla, aby zachránila Atény a svojich súrodencov.
Ernst Ulrich von Weizsäcker

Ernst Ulrich von Weizsäcker (* 25. jún 1939, Zürich, Švajčiarsko) je nemecký biológ, environmentalista, politik a futurológ.
Aktivity.
Je synovcom bývalého nemeckého prezidenta Richarda von Weizsäckera. Bol profesorom biológie v Essene, univerzitným profesorom v Kasseli, riaditeľom Centra OSN pre vedu a techniku v New Yorku a od roku 1984 do roku 1991 riaditeľom Inštitútu pre ekologickú politiku v Bonne. V rokoch 1991 až 2000 vykonával funkciu prezidenta Ústavu pre klímu, životné prostredie a energiu v nemeckom Wuppertali, ktorý bol založený v roku 1991, kde je dnes čestným prezidentom. Je autorom konceptu ekologickej daňovej reformy, ktorý v súčasnej dobe slúži ako podklad pre oficiálnu agendu OECD, EÚ a OSN. Od roku 2001 je členom Rímskeho klubu. V rokoch 1998 až 2005 bol poslancom nemeckého parlamentu Bundestagu za stranu SPD. Je autorom viacerých kníh, zaoberajúcich sa problematikou životného prostredia ako napr. Earth Politics - Politika Zeme.
Správy pre Rímsky klub.
Je spoluautorom alebo spolueditorom troch správ Rímskemu klubu. V roku 1966 publikoval spolu s Amory Lovinsom a L. Hunter Lovinsovou knihu "Factor Four. Doubling Wealth, Halving Resource Use. The New Report to the Club of Rome" (Faktor štyri - Zdvojenie bohatstva pri využití polovičných zdrojov - Nová správa pre Rímsky klub). V roku 2005 vydal spolu s Matthiasom Fingerom, Oranom Youngom a Marianne Beisheimovou ďalšiu knihu "Limits to Privatization. How to Avoid Too Much of a Good Thing. A Report to the Club of Rome" (Limity privatizácie - Ako sa nepresýtiť dobrých vecí - Správa pre Rímsky klub) a v roku 2009 vydal spolu s ďalšími štyrmi spoluautormi knihu "Factor Five. Transforming the Global Economy through 80% Improvements in Resource Productivity" (Faktor päť - Transformovanie globálnej ekonomiky prostredníctvom 80 percentného zdokonalenia produktivity zdrojov.
Prezident Rímskeho klubu.
V novembri 2012 sa v rumunskej Bukurešti konala konferencia a valné zhromaždenie Rímskeho klubu, ktoré za nový prezidentský tandem zvolilo nemeckého biológa, environmentalistu a politika Ernsta Ulricha von Weizsäckera a švédskeho vedca a politika Andersa Wijkmana.
Franz Josef Radermacher

Franz Josef Radermacher (* 20. marec 1950, Aachen, Nemecko) je nemecký matematik, ekonóm a futurológ.
Aktivity.
Pôsobí ako profesor informatiky na Ulmskej univerzite – Universität Ulm. Od roku 2002 je členom "Rímskeho klubu". Zaoberá sa globálnymi problémami a budúcim smerovaním ľudskej civilizácie. Je jedným zo zakladateľov "Global Marshall Plan Initiative", ktorá vznikla v roku 2003. V rámci tejto iniciatívy vypracoval Globálny Marshallov Plán a vydal viacero knižných publikácií. Je jedným zo spoluautorov teórie eko-sociálnej trhovej ekonomiky.
Scenáre vývoja civilizácie.
Franz J. Radermacher vypracoval tri scenáre budúceho vývoja civilizácie, ktoré zverejnil vo svojich knižných publikáciách:
Jozef Blizman

Generálmajor Ing. Jozef Blizman (* 5. september 1953, Banská Bystrica) je slovenský generál. Okrem iných funkcií bol náčelníkom štábu na veliteľstve 2. armádneho zboru, veliteľom Pozemných síl a zástupcom náčelníka Generálneho štábu.
Život.
Svoje pôsobenie v armádnych zložkách začal v roku 1968 na Vojenskom gymnáziu Jana Žižku z Trocnova v Opave, ktoré ukončil v roku 1972. Štúdium na Vojenskej vysokej škole pozemného vojska absolvoval vo Vyškove na Morave v rokoch 1973 až 1976. Po jej ukončení sa stal vojakom z povolania, pričom získal hodnosť poručíka. Následne, až do roku 1981 vykonával vojenské veliteľské funkcie na úrovni čaty, roty a prápor. Roku 1984 ukončil Vojenskú akadémiu M. V. Frunzeho v Moskve. Po návrate na Slovensko postupne vykonával veliteľské a štábne funkcie na stupni pluku, divízie, veliteľstva Pozemných síl až po Generálny štáb Ozbrojených síl SR. Roku 1999 dosiahol prvú generálsku hodnosť.
Veliteľom pozemných síl v Trenčíne sa stal 1. januára 2000. Svoju vojenskú kariéru ukončil v Bratislave 31. decembra 2003 vo funkcii zástupcunáčelníka Generálneho štábu Ozbrojených síl SR. Je ženatý, otec 2 detí. 
Miesta vojenského pôsobenia.
Opava, Vyškov, Martin, Trebišov, Topoľčany, Prešov, Bratislava, Moskva, Paríž., Trenčín
Kylón

Kylón ("Kylón") môže byť:
Sladká voda

Sladká voda je voda prirodzene sa vyskytujúca na povrchu zeme, zvyčajne v potokoch, riekach, rybníkoch, jazerách, rašeliniskách a v podzemí v kolektoroch podzemnej vody a podzemných riekach. Sladké vody sa vyznačujú tým, že majú nízku koncentráciu rozpustených solí, na rozdiel od vody morskej, ktorá je slaná vďaka vysokej koncentrácii rozpustených solí. Zmiešaním morskej a sladkej vody vznikajú vody brakické. Sladká voda môže byť pitná, ale aj úžitková, ak je znečistená. Veľké množstvo sladkej vody na Zemi je viazané v ľadovcoch, predovšetkým kontinentálnych, v Antarktíde a Grónsku.
Hustota sladkej vody je nižšia ako hustota vody morskej, maximálnu hustotu 1,000 g/ml dosahuje pri teplote 4 °C, kým morská voda má hustotu približne 1,025 kg/l.
Laurel Halo

Laurel Halo je americká hudobníčka špecializujúca sa na elektronickú hudbu. Vo svojich šiestich rokoch začala hrať na klavír. Pochádza z Ann Arbor v Michigane a od roku 2013 žije v Nemecku. Počas svojej kariéry vydala niekoľko EP a v máji 2012 aj svoj prvý radový album nazvaný "Quarantine"; druhý album "Chance of Rain" vyšiel v októbri 2013. V roku 2017 jej vyšiel tretí album Dust.
Vo februári 2013 vyšiel jej remix piesne „Living with You“ waleského hudobníka Johna Calea.
Posledná večera

Posledná večera alebo Pánova večera je posledný pokrm, ktorý podľa kresťanského náboženstva, Ježiš zdieľal s jeho apoštolmi pred jeho ukrižovaním. Poslednú večeru si kresťania pripomínajú na Zelený štvrtok počas Veľkej noci. Okrem toho, Posledná večera poskytuje biblický základ pre eucharistiu, tiež známu aj ako "Sväté prijímanie". 
Podľa synoptických evanjelií (Mt 26, 17-29, Mk 14, 17-26, L 22, 7-22) ktoré popisujú, že Posledná večera sa konala týždeň po Kristovom príchode do Jeruzalema. Ježiš rozdelil medzi svojich apoštolov chlieb a víno, ako "telo a krv, ktoré sa za nás obetujú". Počas jedla Ježiš predpovedal zradu jedného z jeho prítomných apoštolov, takisto ako to, že do budúceho rána ho Peter trikrát zaprie. 
Evanjeliá taktiež rozprávajú o tom, ako Ježiš svojim apoštolom umýval nohy a dával im nové prikázanie „"Aby ste sa milovali navzájom, ako som ja miloval vás“". Ďalej to pokračuje Kristovou rozlúčkou a modlitbou v Getsemanskej záhrade. 
Pri poslednej večeri bola ustanovená aj Sviatosť kňazstva
Enniskillen

Enniskillen () je mesto v Severnom Írsku vo vnútrozemí írskeho ostrova. Leží medzi jazerami Lower Lough Erne a Upper Lough Erne.
Leží v grófstve Fermanagh, je sídelným centrom a aj najväčším sídlom grófstva. Žije tu necelých 14-tisíc obyvateľov (odhad 2008). Rozloha Enniskillenu je 13,011 km².
Bombový útok.
Oslavy konca 1. svetovej vojny v Enniskillene 8. novembra 1987 sa stali terčom útoku Dočasnej írskej republikánskej armády, pri výbuchu bomby zahynulo 10 civilistov a 1 policajný dôstojník.
Železničná trať Wałbrzych – Meziměstí

Železničná trať Wałbrzych - Meziměstí (v Poľsku označená číslom 291) je jednokoľajová železničná trať s dĺžkou 32 km, prevádzka na nej sa začala 15. mája 1878.
Trať vedie z poľského Wałbrzychu (stanica "Wałbrzych Szczawienko") do českého Meziměstí cez stanice "Szczawno Zdrój", "Boguszów Gorce Wschód", "Boguszów Gorce Towarowy" a Mieroszów, prechádza tiež tunelom Podlesie o dĺžke 262 m. V prevádzke je v súčasnosti iba úsek Boguszów Gorce Wschód – Meziměstí, pričom cezhraničný úsek slúži teraz iba pre nákladnú dopravu, ale špekuluje sa aj o obnovení osobnej dopravy.
Lough Erne

Lough Erne () je pomenovanie dvoch jazier na severozápade ostrova Írsko v historickej provincii Ulster. Nižšie položené Lower Lough Erne sa nachádza v grófstve Fermanagh v Severnom Írsku a vyššie položené Upper Lough Erne leží nielen v Severnom Írsku, ale aj v grófstve Cavan v susednej Írsku. Z juhu na sever preteká jazerami rieka Erne a vytvára významnú vodnú cestu.
Železničná trať Vroclav – Görlitz

Železničná trať Vroclav – Görlitz (v Poľsku označená číslom 274) je hlavná elektrifikovaná železničná trať v Poľsku, o dĺžke 202,535 km. Trať bola jednou z prvých nemeckých elektrifikovaných tratí, nazývaná tiež Sliezska horská dráha (, . Pred druhou svetovou vojnou zaisťovala zásobovanie Saska a Brandenburska sliezskym čiernym uhlím. Vedie z Görlitzu cez Lubań, Jeleniu Góru, Wałbrzych v Dolnom Sliezsku do Vroclavu, pretína ju štátna hranica s Nemeckom.
Dejiny.
Prvé plány spojenia Görlitzu s Wałbrzychom cez Jeleniu Góru a ďalej do Kłodzka (Glatz) sa objavili už v roku 1853. Prusko vtedy plánovalo priame spojenie Berlína s Viedňou, ktoré by sa vyhlo Sasku. Rakúske cisárstvo však zo strategických dôvodov nemalo záujem na vybudovanie hlavnej trati vedúcej paralelne podľa jeho hraníc.
Vzhľadom na postupujúcu industrializáciu však bol pôvodný plán nakoniec realizovaný, 24. septembra 1862 schválil Pruský zemský snem stavbu trati z Görlitzu do Wałbrzycha s odbočujúcou traťou do Kohlfurtu (Węgliniec). Trať bola budovaná postupne, posledný úsek bol otvorený 16. augusta 1867. Prvý úsek bol elektrifikovaný už v roku 1915, vzhľadom na prebiehajúcu prvú svetovú vojnu však bola elektrifikácia celej trati dokončená až v roku 1923. V závere 2. svetovej vojny bolo trakčné vedenie demontované a neskôr, už pod poľskou správou obnovené.
Downpatrick

Downpatrick () je stredne veľké mesto v Severnom Írsku vo vnútrozemí írskeho ostrova. Nachádza sa asi 33 km na juh od hlavného mesta Severného Írska - Belfastu. Leží neďaleko juhozápadného cípu zátoky Strangford Lough, mestom preteká rieka Quoile. V miestnej katedrále je údajne pochovaný sv. Patrik, patrón Írska.
Leží v grófstve Down, je administratívnym centrom grófstva, hoci tu žije len niečo vyše 10-tisíc obyvateľov (odhad 2008). Rozloha Downpatricku je 6,55 km².
Železničná trať Vroclav – Lichkov

Železničná trať Vroclav – Lichkov (v Poľsku označená číslom 276) je elektrifikovaná železničná trať v Poľsku, s dĺžkou 138,486 km. Vedie z Vroclavu cez Kłodzko, Międzylesie do Lichkova, pretína ju štátna hranica s Českom.
Vysokorýchlostná trať Wu-chan – Kanton

Vysokorýchlostná trať Wu-chan – Kanton () je vysokorýchlostná trať v Čínskej ľudovej republike spájajúca mesto Wu-chan, hlavné mesto provincie Chu-pej, s Kantonom, hlavným mestom provincie Kuang-tung. Ide o prvý dokončený úsek vysokorýchlostnej trate Peking – Hongkong. Úsek je dlhý 968 kilometrov a s priemernou rýchlosťou tunajších súprav CRH2 a CRH3 313 km/h je najrýchlejšou komerčne prevádzkovanou železnicou na svete.
Prevádzka na trati začala 26. decembra 2009, ale posledný krátky úsek v rámci Kantonu zo severnej stanice na južnú bol uvedený do prevádzky až 30. januára 2010.
Železničná trať Zadní Třebaň – Lochovice

Železničná trať Zadní Třebaň – Lochovice (v cestovnom poriadku pre cestujúcich označená číslom 172) je jednokoľajová regionálna trať. Prevádzka na trati bola zahájená v roku 1901.
Londonderry

Londonderry (neoficiálne len Derry, alebo len "Doire") je druhé najväčšie mesto v Severnom Írsku (4. najväčšie v celom Írsku, leží na severnom pobreží írskeho ostrova. Mestom preteká rieka Foyle, ktorá sa tu vlieva do Lough Foyle, zátoky Atlantického oceánu. Podľa sčítania, uskutočneného v roku 2011, tu žije necelých 83-tisíc ľudí, v Derry Urban Area dokonca 93 512 obyvateľov. Je metropolou západnej časti Severného Írska, ale aj okolitých území Írskej republiky, keďže leží v bezprostrednej blízkosti britsko-írskej hranice.
Leží v grófstve Londonderry, ktorého je najväčším mestom, ale nie je jeho administratívnym sídlom, tým je 25-tisícový Coleraine. Rozloha Londonderry je 33,9555 km². 
Krvavá nedeľa.
30. januára 1972 sa mesto stalo dejiskom udalosti, ktorá vošla do povedomia ako Krvavá nedeľa. Počas tohto masakru príslušníci 1. výsadkového práporu britskej armády zmasakrovali účastníkov mierumilovného pochodu. Bolo zabitých 14 ľudí a ďalších 13 bolo zranených. Táto udalosť ešte viac vyostrila vzťahy medzi protestantmi a katolíkmi.
Coleraine

Coleraine (, šk. Cowlrain / Cowlraine) je mesto v Severnom Írsku, ležiace neďaleko pobrežia Atlantického oceánu (Severný prieliv). Leží asi 88 km severozápadne od hlavného mesta Severného Írska - Belfastu - a 48 km na východ od Londonderry (Derry). S oboma mestami má Coleraine cestné aj železničné spojenie. Leží neďaleko ústia rieky Bann, ktorá mestom preteká, do Atlantiku. V meste sa nachádza aj najväčší z niekoľkých campusov University of Ulster, ktoré sú umiestnené v niekoľkých mestách Severného Írska.
Leží v grófstve Londonderry, je administratívnym centrom grófstva, hoci tu žije niečo vyše 25-tisíc obyvateľov (odhad 2008), kým v neďalekom Londonderry asi 85-tisíc ľudí. Rozloha Coleraine je 14,699 km².
Sfairos zo Sparty

Sfairos ("Sfairos") bol v roku 640 pred Kr. víťaz olympijských hier v behu na jedno stadion.
Antický autor Eusebios z Kaisareie uvádza, že Sfairos zo Sparty zvíťazil na 35. olympijských hrách v behu na jedno stadion. Eusebios k tejto informácii dodáva, že v behu na dve stadiá zvíťazil Kylón z Atén, ktorý sa neskôr pokúsil nastoliť v Aténach tyraniu.
Beh na jedno stadion bola najstaršia disciplína v ktorej sa na hrách súťažilo. Zavedenie behu na dve stadiá (diaulos) sa uskutočnilo na 14. hrách v roku 724 pred Kr. Vzdialenosť stadia (600 stôp) sa pohybovala zhruba od 175 do 200 metrov (olympijské stadion 192,27 metra).
Antrim

Antrim môže byť:
Rimavský seniorát

Rimavský seniorát (v plnom znení Rimavský seniorát Evanjelickej cirkvi augsburského vyznania na Slovensku, v skratke RIS) je cirkevnou organizačnou jednotkou Evanjelickej cirkvi a. v. na Slovensku, do ktorej sú zahrnuté evanjelické cirkevné zbory nachádzajúce sa prevažne v okrese Rimavská Sobota a v južnej časti okresu Revúca. Jeden cirkevný zbor (Kokava nad Rimavicou) sa nachádza na území okresu Poltár a jeden (Gemerská Panica) na území okresu Rožňava. Jedna filiálka (Nové Hony) sa nachádza v okrese Lučenec. Seniorát patrí do Západného dištriktu.
Seniorát vznikol v roku 1953 transformáciou bývalého Malohontského seniorátu, ku ktorému bolo pripojených niekoľko zborov z pôvodného tzv. Veľkého Gemerského seniorátu (Budikovany, Drienčany, Gemer, Gemerská Panica, Hrušovo, Padarovce a Tornaľa). Seniorát sídli v sídle cirkevného zboru seniora.
Cirkevné zbory.
Brádno (v roku 2001 združený so zborom v Hnúšti), Budikovany, Čerenčany (zrušený v roku 2009 a pripojený k Hrachovu), Dlhá Ves (do roku 1964, potom pripojený ku Gemerskému seniorátu), Drienčany, Fiľakovo (do roku 1985, potom pripojený k Novohradskému seniorátu), Gemer, Gemerská Panica, Hnúšťa-Brádno, Hodejov (zrušený v roku 2018) , Hrachovo, Hrušovo, Klenovec, Kokava nad Rimavicou, Kraskovo, Ožďany, Padarovce, Rimavská Baňa, Rimavská Píla, Rimavská Sobota, Rimavská Sobota-Vyšná Pokoradz, Rimavské Brezovo, Tisovec a Tornaľa.
Bohoslužobným jazykom vo väčšine zborov je slovenčina. Tri zbory sú dvojrečové (Ožďany, Rimavská Sobota a Tornaľa) a štyri čisto maďarské (Gemer, Gemerská Panica, Hodejov a Padarovce).
Počet členov.
K 31. decembru 2013 bolo evidovaných v kartotékach jednotlivých zborov seniorátu spolu 4915 členov. Počtom členov je najväčší zbor v Klenovci s 1399 členmi a najmenší zbor je v Hodejove s 53 členmi.
Jerry Nolan

Jerry Nolan (* 7. máj 1946 – † 14. január 1992) bol americký rockový bubeník, najviac známy ako člen skupín New York Dolls a The Heartbreakers. Taktiež spolupracoval aj s ďalšími hudobníkmi, ako sú napríklad Sid Vicious, Jayne County a Suzi Quatro.
Život.
Narodil sa vo Williamsburgu v newyorskej mestskej časti Brooklyn. Svoju kariéru začal v polovici šesťdesiatych rokov a postupne prešiel niekoľkými skupinami, ako napríklad Queen Elizabeth, ktorú viedla Jayne County, ďalej to bola napríklad skupina Kicks, ktorú viedol Billy Squier a takisto bol jediným mužom v skupine Cradle speváčky Suzi Quatro. Neskôr hral s triom nazvaným Shaker, ktoré často robilo predkapelu skupine New York Dolls.
Potom, čo zahynul bubeník New York Dolls Billy Murcia, skupina na jeho post vybrala Nolana. Nolan so skupinou nahral dva albumy a v roku 1975 spolu s Johnnym Thundersom odišiel a spolu s Richardom Hellom založili skupinu The Heartbreakers. Nolan zo skupiny odišiel krátko po tom, čo vydala svoj prvý album nazvaný "L.A.M.F." Začiatkom roku 1978 sa stal členom skupiny The Idols a neskôr sprevádzal Sida Viciousa pri jeho newyorských koncertoch.
Neskôr sa presťahoval do Švédska, kde natočil sólový singel a vystupoval s niekoľkými kapelami a občasne si zahral aj s Johnnym Thundersom. Koncom roka 1991 bol Nolan liečený kvôli bakteriálnym meningitídom a bakteriálnemu zápalu pľúc a následne dostal mŕtvicu, kvôli ktorej upadol do kómy. Zomrel 14. januára 1992 vo veku štyridsaťpäť rokov a pochovaný bol na cintoríne svätej Márie vo Flushing v newyorskej mestskej časti Queens.
Antrim (mesto v Írsku)

Antrim (, šk. Antrìm, Anthrim alebo Entrim) je mesto na severovýchode Severného Írska, ležiace asi kilometer od jazera Lough Neagh. Leží asi 35 km severozápadne od hlavného mesta Severného Írska - Belfastu. Mestom preteká rieka Six Mile Water, ktorá sa neďaleko vlieva do jazera Lough Neagh. 
Leží v rovnomennom tradičnom grófstve, ktorého je administratívnym centrom. Žije tu takmer 22-tisíc obyvateľov (odhad 2008). Rozloha mesta je 13,046 km².
Cirkevný zbor ECAV Budikovany

Cirkevný zbor Evanjelickej a. v. cirkvi Budikovany patrí do Rimavského seniorátu. Vznikol v druhej polovici 16. storočia (1570?). Tvoria ho obce Budikovany (kostol z roku 1804), Hostišovce (kostol z roku 1793) a Slizké (kostol z roku 1798). Bohoslužobnou rečou zboru je slovenčina. K 31. decembru 2013 zbor počítal 157 členov.
Služby Božie.
11:00 Budikovany, Hostišovce, Slizké striedavo 1x za mesiac.
Cirkevný zbor ECAV Drienčany

Cirkevný zbor Evanjelickej a. v. cirkvi Drienčany patrí do Rimavského seniorátu. Vznikol v roku 1547. Tvoria ho obce Drienčany (kostol z roku 1793), Ostrany (kostol z roku 1908), Papča (modlitebňa z roku 1911 - nefunkčná) a Teplý Vrch (kostol z roku ?). Bohoslužobnou rečou zboru je slovenčina. K 31. decembru 2013 zbor počítal 184 členov.
V zbore pôsobil ako farár Pavol Dobšinský.
Služby Božie.
9:30 Drienčany, Teplý Vrch, 13:00 Ostrany, 14:00 Papča – všade 1x za mesiac striedavo.
Cirkevný zbor ECAV Gemer

Cirkevný zbor Evanjelickej a. v. cirkvi Gemer patrí do Rimavského seniorátu. Vznikol v roku 1595. Tvoria ho obce Gemer (kostol z roku 1882) a Levkuška (kostol z roku 1785). Bohoslužobnou rečou zboru je maďarčina. K 31. decembru 2013 zbor počítal 405 členov. 
Služby Božie.
11:00 Gemer okrem 4. nedele, 9:30 Levkuška 4. nedeľa v mesiaci.
Cirkevný zbor ECAV Gemerská Panica

Cirkevný zbor Evanjelickej a. v. cirkvi Gemerská Panica patrí do Rimavského seniorátu. Vznikol v roku 1614. Tvoria ho obce Gemerská Panica (kostol z roku 1780), Čoltovo, Meliata (modlitebňa z roku 1878), Bohúňovo (kostol z roku 1902), Bretka a Gemerská Hôrka. Bohoslužobnou rečou zboru je maďarčina. K 31. decembru 2013 zbor počítal 216 členov.
Služby Božie.
14:00 Gemerská Panica 1. nedeľa, 15:00 Čoltovo 1. nedeľa, 14:00 Bohúňovo 2. a 4. nedeľa, 15:00 Meliata 2. nedeľa, 15:00 Bretka 3. nedeľa, 15:00 
Gemerská Hôrka 4. nedeľa v mesiaci
Cirkevný zbor ECAV Hnúšťa-Brádno

Cirkevný zbor Evanjelickej a. v. cirkvi Hnúšťa-Brádno patrí do Rimavského seniorátu. Vznikol v roku 1545. Tvoria ho obce Hnúšťa (kostol z roku 1808), Brádno (kostol z roku 1796), Poproč (modlitebňa z roku 1925), Polom (kostol z roku 1870), Potok (kostol z roku 1791), Ratkovská Zdychava (kostol z roku 1840) a Rovné (kostol z roku 1914). Bohoslužobnou rečou zboru je slovenčina. Brádno bolo do roku 2001 samostatným zborom. K 31. decembru 2012 zbor počítal 464 členov.
Služby Božie.
9:30 Hnúšťa, 13:00 Poproč, 14:00 Brádno 2. nedeľa; 13:00 Ratkovská Zdychava, 14:00 Potok, 15:00 Rovné 3. nedeľa; 13:00 Polom 4. nedeľa v mesiaci.
Antifates (Trója)

Antifates alebo Antifatés ("Antifates/iný prepis Antifatés") je v gréckej mytológii trójsky bojovník.
V Homérovom epose Iliada je Antifates trójsky bojovník, ktorý padol pri útoku na achájsky tábor. Jeho meno zaznie v dvanástom speve, kde ho počas trójskeho útoku na achájske hradby usmrtil mečom achájsky spojenec Lapith Leoteus, ktorý podľa antického autora Hygina zabil v bojoch piatich trójskych bojovníkov.
Cirkevný zbor ECAV Hodejov

Zaniknutý Cirkevný zbor Evanjelickej a. v. cirkvi na Slovensku. Patril do Rimavského seniorátu. Vznikol v roku 1905. Tvorili ho obec Hodejov (kostol z roku 1902) a priľahlá diaspora. Bohoslužobnou rečou zboru bola maďarčina. K 31. decembru 2013 zbor počítal 53 členov. V roku 2018 bol zrušený a pripojený k CZ Rimavská Sobota ako jeho diaspora.
Cirkevný zbor ECAV Hrachovo

Cirkevný zbor Evanjelickej a. v. cirkvi Hrachovo patrí do Rimavského seniorátu. Vznikol v roku 1594. Tvoria ho obce Hrachovo (kostol z roku 1800), Veľké Teriakovce (kostol z roku 1710), Malé Teriakovce (kostol z roku 1410), Čerenčany (kostol z roku 1826), Nižný Skálnik (kostol), Kociha (kostol z roku 1856), Vyšný Skálnik a Kružno. Bohoslužobnou rečou zboru je slovenčina. K 31. decembru 2013 zbor počítal 375 členov. 
Nižný Skálnik bol do roku 1939 samostatným zborom. Čerenčany boli samostatným zborom do roku 2008.
Služby Božie.
9:30 Hrachovo 1. a 3. nedeľa, 9:45 Veľké Teriakovce 2. a 4. nedeľa, 11:00 Nižný Skálnik 2. a 4. nedeľa, 11:00 Malé Teriakovce 1. nedeľa (apríl až október podľa dohody), 11:00 Čerenčany 3. nedeľa, 14:00 Kociha 4. nedeľa v mesiaci (apríl až október)
Cirkevný zbor ECAV Hrušovo

Cirkevný zbor Evanjelickej a. v. cirkvi Hrušovo patrí do Rimavského seniorátu. Vznikol v roku 1787. Tvoria ho obce Hrušovo (kostol z roku 1905), Striežovce (kostol z roku 1811) a Lipovec (kostol z roku 1793). Bohoslužobnou rečou zboru je slovenčina. K 31. decembru 2013 zbor počítal 122 členov.
Služby Božie.
9:30 Lipovec, Striežovce, 11:00 Hrušovo – všade 1x za mesiac striedavo
Cirkevný zbor ECAV Klenovec

Cirkevný zbor Evanjelickej a. v. cirkvi Klenovec patrí do Rimavského seniorátu. Vznikol v roku 1614. Tvorí ho obec Klenovec (kostol z roku 1787). Bohoslužobnou rečou zboru je slovenčina. K 31. decembru 2013 zbor počítal 1399 členov.
Služby Božie.
Služby Božie sa konajú každú nedeľu 10:00 hodine.
Cirkevný zbor ECAV Kokava nad Rimavicou

Cirkevný zbor Evanjelickej a. v. cirkvi Kokava nad Rimavicou patrí do Rimavského seniorátu. Vznikol v roku 1560. Tvorí ho obec Kokava nad Rimavicou (kostol z roku 1913) a diaspora Utekáč. Bohoslužobnou rečou zboru je slovenčina. K 31. decembru 2013 zbor počítal 378 členov.
Služby Božie.
9:00
Damón

Damón ("Damón") môže byť:
Cirkevný zbor ECAV Kraskovo

Cirkevný zbor Evanjelickej a. v. cirkvi Kraskovo patrí do Rimavského seniorátu. Vznikol v roku 1596. Tvoria ho obce Kraskovo (kostol z roku 1270), Lukovištia (kostol z roku 1794 a Babinec. Bohoslužobnou rečou zboru je slovenčina. K 31. decembru 2013 zbor počítal 94 členov.
Služby Božie.
13:00 Lukovištia 2. nedeľa, 14:00 Babinec 2. nedeľa, 15:00 Kraskovo 2. nedeľa v mesiaci.
Cirkevný zbor ECAV Ožďany

Cirkevný zbor Evanjelickej a. v. cirkvi Ožďany patrí do Rimavského seniorátu. Vznikol v polovici 16. storočia. Tvoria ho obce Ožďany (kostol z roku 1823), Nové Hony (kostol z roku 1880) a okolitá diaspora. Bohoslužobnými rečami zboru sú slovenčina a maďarčina. K 31. decembru 2013 zbor počítal 182 členov.
Služby Božie.
13:30 Ožďany 2. a 3. nedeľa v mesiaci slov. aj maď., 15:00 Nové Hony 3. nedeľa slov., 15:00 DD Sušany 2. nedeľa slov.
Cirkevný zbor ECAV Padarovce

Cirkevný zbor Evanjelickej a. v. cirkvi Padarovce patrí do Rimavského seniorátu. Vznikol v roku 1680. Tvoria ho obce Padarovce (kostol z roku 1803) a Dražice (kostol z roku ?). Bohoslužobnou rečou zboru je maďarčina. K 31. decembru 2013 zbor počítal 98 členov.
Služby Božie.
13:00 Dražice a 14:00 Padarovce – 1x za mesiac
Martin Vargic

Martin Vargic (* 10. marec 1998, Banská Bystrica) je slovenský grafický dizajnér, umelec a online osobnosť, známy kvôli svojim mapám, najmä kvôli "Mape Internetu", ktorá sa stala virálnou internetovou senzáciou na prelome januára a februára 2014.
Práce.
Vargic publikuje všetky svoje práce, najmä mapy a grafy na svojej webovej stránke halcyonmaps.com
"Mapa Internetu", publikovaná pätnásteho januára 2014 na DeviantArte, je konceptuálne umelecké dielo, ktoré zobrazuje najväčšie webstránky, online služby a softvérové spoločnosti ako suverénne štáty na štylizovanej politickej mape sveta, s prihliadnutím na ich alexa ratingy a priemernú mesačnú návštevnosť. Mapa sa stala 30. januára 2014 mediálnym hitom, potom čo bol o nej publikovaný článok na online blogu Gizmodo.
V priebehu niekoľkých dní bola mapa zverejnená v množstve viacerých novín a magazínov vo vyše 20 krajinách, napríklad v The Independent, Fox News, The Huffington Post a Business Insider.
Okrem "Mapy Internetu" Vargic nedávno publikoval niekoľko ďalších máp, z ktorých najväčší ohlas mala "Svet - Zmena Klímy", ktorá bola vytvorená za účelom zvýšiť verejné povedomie o nebezpečenstvách globálneho otepľovania.
Ďalšie jeho práce zahŕňajú napr. "Mapu Stereotypov" a množstvo ďalších máp, grafov a fotomontáží, ktoré sa často objavujú v medzinárodných médiach.
Cirkevný zbor ECAV Rimavská Baňa

Cirkevný zbor Evanjelickej a. v. cirkvi Rimavská Baňa patrí do Rimavského seniorátu. Vznikol v 16. storočí. Tvoria ho obce Rimavská Baňa (kostol z 13. storočia), Rimavica (kostol z roku 1797), Rimavská Lehota (kostol z roku 1852) a Rimavské Zalužany (modlitebňa z roku 1992). Bohoslužobnou rečou zboru je slovenčina. K 31. decembru 2013 zbor počítal 141 členov.
Cirkevný zbor ECAV Rimavská Píla

Cirkevný zbor Evanjelickej a. v. cirkvi Rimavská Píla patrí do Rimavského seniorátu. Vznikol v roku 1626. Tvoria ho obce Rimavská Píla (kostol z roku 1950), Hačava (kostol z roku 1905) a diaspora Hačava-Skálie. Bohoslužobnou rečou zboru je slovenčina. K 31. decembru 2012 zbor počítal 284 členov.
Služby Božie.
10:30 Rimavská Píla, 9:00 Hačava každá 3. nedeľa
Cirkevný zbor ECAV Rimavská Sobota

Cirkevný zbor Evanjelickej a. v. cirkvi Rimavská Sobota patrí do Rimavského seniorátu. Vznikol v roku 1786. Tvoria ho obce Rimavská Sobota (kostol z roku 1790), Dúžava (kostol z roku ?), Bakta, Rimavské Janovce a okolie. Bohoslužobnými rečami zboru sú slovenčina a maďarčina. K 31. decembru 2013 zbor počítal 436 členov.
Služby Božie.
9:30 slov., 11:00 maď. Rim. Sobota, 14:00 Rim. Janovce posledná nedeľa v mesiaci, 14:00 Bakta 1. nedeľa, 14:00 DD Rim. Sobota 3. nedeľa
Cirkevný zbor ECAV Rimavská Sobota-Vyšná Pokoradz

Cirkevný zbor Evanjelickej a. v. cirkvi Rimavská Sobota-Vyšná Pokoradz patrí do Rimavského seniorátu. Vznikol v roku 1590. Tvoria ho obce Vyšná Pokoradz (kostol z roku 1797) a Horné Zahorany (kostol z roku ?). Bohoslužobnou rečou je slovenčina. K 31. decembru 2013 zbor počítal 54 členov.
Služby Božie.
14:00 Vyšná Pokoradz 1. nedeľa v mesiaci.
Majstrovstvá sveta v ľadovom hokeji 2014 – I. divízia

Majstrovstvá sveta v ľadovom hokeji 2014 – I. divízia boli dva hokejové turnaje druhej najvyššej kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. V I. divízii hralo 12 mužstiev vo dvoch výkonnostných skupinách.
I. A divízia.
Turnaj I. A divízie sa hral v Goyangu v Kórejskej republike od 20. do 26. apríla 2014.
I. B divízia.
Turnaj I. B divízie sa hral vo Vilniuse v Litve od 20. do 26. apríla 2014.
Cirkevný zbor ECAV Rimavské Brezovo

Cirkevný zbor Evanjelickej a. v. cirkvi Rimavské Brezovo patrí do Rimavského seniorátu. Vznikol v 16. storočí. Tvoria ho obce Rimavské Brezovo (kostol zo 14. storočia), Likier (kostol z roku 1785) a Kyjatice (kostol zo 14. storočia). Bohoslužobnou rečou zboru je slovenčina. K 31. decembru 2013 zbor počítal 100 členov.
Kyjatice boli do roku 1954 samostatným zborom.
Služby Božie.
11:00 Rimavské Brezovo 1. a 3. nedeľa, 11:00 Likier 2. nedeľa v mesiaci, 11:00 Kyjatice 4x ročne
Cirkevný zbor ECAV Tisovec

Cirkevný zbor Evanjelickej a. v. cirkvi Tisovec patrí do Rimavského seniorátu. Vznikol v roku 1575. Tvorí ho mesto Tisovec (kostol z roku 1832). Bohoslužobnou rečou zboru je slovenčina. K 31. decembru 2012 zbor počítal 654 členov.
Služby Božie.
9:30
Cirkevný zbor ECAV Tornaľa

Cirkevný zbor Evanjelickej a. v. cirkvi Tornaľa (CZ ECAV Tornaľa) patrí do Rimavského seniorátu (RIS ECAV) a Západného dištriktu Evanjelickej cirkvi augsburského vyznania na Slovensku (ZD ECAV). Vznikol v roku 1947. Rozkladá sa na území mesta Tornaľa - s priľahlými časťami Behynce, Starňa a Králik (kostol z roku 1933), obce Kráľ (kostol z roku 1972), Abovce, Číž, Chanava, Rumince, Lenka, Valice, Vyšné Valice, Chrámec, Figa, Lenártovce, Stránska, Štrkovec, Včelince, Gemerské Michalovce, Hubovo, Kaloša, Kešovce, Neporadza, Riečka a Vlkyňa. Cirkevný zbor je zborom zloženým a to z: matkocirkvi Tornaľa, dcérocirkevi Kráľ-Abovce a fílii Lenka a Rumince. Zvyšné obce na území cirkevného zboru tvoria diaspóry. Cirkevný zbor je dvojjazyčný s bohoslužobnými rečami slovenčina a maďarčina. K 31. decembru 2023 má cirkevný zbor 497 členov.
Predsedníctvo zboru.
Cirkevný zbor je od augusta 2022, po ukončení pôsobenia 10 ročnej služby farára Mgr. Marcela Ištvána, administrovaný seniorkou Rimavského seniorátu Mgr. Viktóriou Lisákovou. Od septembra 2023 bol na miesto zborového farára biskupom Západného dištriktu ECAV na Slovensku menovaný kaplán Mgr. Matúš Korenko.
Zborovým dozorcom je Daniel Poprocký, ktorý bol v apríli 2024 zvolený na ďalšie funkčné obdobie. Daniel Poprocký je zároveň aj seniorátnym dozorcom RIS ECAV.
Zuzana Ďurišová

JUDr. Zuzana Ďurišová (* 1950) je sudkyňa a predsedníčka senátu Správneho kolégia Najvyššieho súdu Slovenskej republiky. Neúspešne kandidovala na predsedníčku Najvyššieho súdu SR vo voľbách 19. mája 2014.
Štúdium.
V rokoch 1965 – 1968 študovala na Strednej všeobecnovzdelávacej škole na Novohradskej ulici v Bratislave (dnes Gymnázium Jura Hronca). Následne pokračovala v štúdiu práva na Právnickej fakulte Univerzity Komenského v Bratislave (1968 – 1974).
Profesijná kariéra.
V rokoch 1974 – 1987 pracovala ako podniková právnička v ZPA Bratislava. V roku 1988 zložila arbiterské skúšky a do roku 1991 vykonávala funkciu štátnej arbiterky. V rokoch 1991 – 1992 bola riaditeľkou odboru na Federálnom úrade pre hospodársku súťaž.
Od roku 1992 pôsobí ako sudkyňa Správneho kolégia Najvyššieho súdu Slovenskej republiky a od 1. júla 2003 je predsedníčkou senátu tohto kolégia. Od roku 1996 je členka redakčnej rady "Bulletinu Slovenskej advokácie" a od roku 1997 členka autorského kolektívu odborného časopisu "Zo súdnej praxe". Od 1. septembra 2004 do 1. marca 2007 bola riaditeľkou Justičnej akadémie Slovenskej republiky. V rokoch 2008 – 2011 predsedala Tlačovej rade Slovenskej republiky. 
V roku 2014 ohlásila kandidatúru na predsedníčku Najvyššieho súdu SR. Sudcovská rada Najvyššieho súdu SR k voľbám pristúpila 19. mája 2014.
Železničná trať Přerov – Břeclav

Železničná trať Přerov – Břeclav (v cestovnom poriadku pre cestujúcich označená číslom 330) je dvojkoľajná elektrifikovaná trať, súčasť 2. koridoru. Trať vedie z Přerova do Břeclavi cez Hulín, Otrokovice, Staré Mesto pri Uherskom Hradišti, Moravský Písek, Rohatec a Hodonín. Prevádzka na trati bola zahájená v roku 1841. Trať bola elektrifikovaná v rokoch 1981 až 1985, pričom sú na nej použité trakčné sústavy 3 kV DC (v severnej časti) a 25 kV/50 Hz AC (v južnej časti), ktoré sa stýkajú v Nedakoniciach.
Podľa štúdie pre SŽDC by úsek Nedakonice – Řikovice mal byť prvý úsek prepnutý na striedavý prúd v rámci celoštátneho projektu prechodu na striedavé napájanie železníc.
Riadenie prevádzky.
Prevádzka na trati.
Trať bola súčasťou Severnej dráhy cisára Ferdinanda (KFNB) v rokoch 1858 až 1873 postupne zdvojkoľajnená. Podobne ako na ostatných rakúskych tratiach, aj tu bola pôvodne zavedená pravostranná premávka, ktorá sa k 16. aprílu 1872 zmenila na ľavostrannú. Tá na tejto trati, až po Bohumín, zotrvala až do 8. decembra 2012, kedy sa zjednotila na pravostrannú, typickú pre české územie.
Zabezpečovacie zariadenie.
V rámci modernizácie trate Přerov - Břeclav, ktorá prebiehala v rokoch 1997 až 2002, boli v staniciach inštalované elektronické stavadlá (ESA11 a ESA22), ako traťové zabezpečovacie zariadenie je použitý elektronický sústredený obojsmerný automatický blok ABE-1. Vďaka obojsmernému automatickému bloku možno operatívne viesť vlaky ako v správnom smere (tj vpravo v smere jazdy), tak v protismere (tj vľavo v smere jazdy vlaku). Samotná prevádzka na trati už nie je riadená výpravcom z jednotlivých staníc, ale diaľkovo z centrálneho dispečerského pracoviska v Přerove.
Politický stred

Politický stred alebo centrizmus je druh politickej ideológie. Zahŕňa také opatrenia, ktoré ideologicky ležia medzi ľavicou a pravicou. Politický stred hrá významnejšiu rolu obzvlášť v systémoch viacerých strán. V širšom zmysle názov taktiež odkazuje na stredoľavé a stredopravé strany. Ide najmä o strany regionálne, etnické a environmentálne (zelené) a strany s nevyjasneným ekonomickým programom, tiež liberálne strany tzv. tretej cesty či strany kresťansko-demokratické.
V súčasnosti sa za stredové strany na Slovensku považujú Progresívne Slovensko a strana Za ľudí.
Synagóga vo Veselí nad Moravou

Synagóga vo Veselí nad Moravou je bývalá židovská modlitebňa, ktorá stojí v starej časti mesta Veselí nad Moravou v ulici Rybníček č.p. 62. Bola postavená okolo roku 1840 na mieste staršej modlitebne. Synagóga je od 18. januára 1993 chránená ako kultúrna pamiatka Českej republiky. Po vojne slúžila ako skladisko, načo bola v rokoch prebudovaná na modlitebňu Cirkvi adventistov siedmeho dňa. K tomuto účelu slúži dodnes.
Veselská židovská komunita prestala existovať podľa zákona z roku 1890. Do nemeckej okúpacie Čiech, Moravy a Sliezska sa o cintorín starala židovská obec v Uherskom Ostrohu.
Apt (kantón)

Apt je francúzsky kantón v obvode Apt v departemente Vaucluse v regióne Provence-Alpes-Côte d’Azur. Tvorí ho 13 obcí.
Beaumes-de-Venise

Beaumes-de-Venise môže byť:
Bédarrides

Bédarrides môže byť:
Pomník Janka Kráľa (Bratislava)

Pomník Janka Kráľa je národná kultúrna pamiatka zapísaná v Ústrednom zozname pamiatkového fondu (pod číslom 321/2) nachádzajúca sa v bratislavskej mestskej časti Petržalka v Sade Janka Kráľa. Za národnú kultúrnu pamiatku bol vyhlásený 23. októbra 1963.
Autormi sochy sú akademický sochár Fraňo Gibala a Ing. arch. Štefan Imrich. Socha s pomníkom je venovaná slovenskému národnému buditeľovi, predstaviteľovi romantizmu a jednému z najvýznamnejších a najradikálnejších básnikov štúrovskej generácie Jankovi Kráľovi.
V spodnej často pomníka sa nachádza žulový podstavec sivej farby, na ktorom je pozlátený nápis "Janko Kráľ". Na podstavci stojí samotná socha básnika. Vyhotovená je z kararského mramoru bielej farby, jej výška je 3 metre.
Socha získala v roku 1960 v Prahe Čestné uznanie. V tomto roku sa tiež rozhodlo, že socha bude umiestnená práve v bratislavskom Sade Janka Kráľa.
V roku 2009 prešiel celý pomník rekonštrukciou, v rámci ktorej bol nielen kompletne vyčistený, ale boli na ňom doplnené aj chýbajúce časti.
Pomník Janka Kráľa

Pomník Janka Kráľa môže byť:
Kylón z Atén

Kylón ("Kylón") bol aténsky štátnik, v roku 640 pred Kr. víťaz olympijských hier v behu na dve stadiá.
Kylón pochádzal z vplyvnej aténskej aristokratickej rodiny. Na 35. olympijských hrách zvíťazil v behu na dve stadiá. Keďže v starovekom Grécku olympijské víťaztvo zaujímalo na stupnici výkonov dosiahnutých človekom rovnaké miesto ako víťazstvo vojvodcu vo vojne, Kylón už mal potom v spoločnosti Atén vyhradené miesto medzi najpoprednejšími občanmi. Okolo roku 632 pred Kr. zneužil svoju popularitu a pokúsil sa o štátny prevrat.
Antický historik Thukydides uvádza, že Kylón sa oženil s dcérou tyrana Theagena z Megary. Keď sa potom Kylón radil v delfskej veštiarni, vyveštili mu, aby sa zmocnil Akropoly v Aténach počas najväčšieho Diovho sviatku. Od svojho svokra Teagena dostal následne vojsko a so svojimi spoločníkmi sa v deň olympijských hier zmocnil Akropoly, vo viere, že sa mu veštba splní a stane samovládcom. O tom však, že o akom Diovom sviatku sa vo veštbe hovorilo, Kylón nerozmýšľal. V Atike sa konávali tzv. diasie, sviatky na počesť Dia Meilichia, ktoré sa pokladali za najväčšie sviatky Dia Milostivého. Celý okolitý ľud počas sviatkov prinášal do Atén obete, nie krvavé, ale posvätené domáce pečivo. Keď sa potom Aténčania dozvedeli, že vidiečania prišli do mesta a obsadili Akropolu, Kylóna a jeho spojencov obkľúčili a ochranu Akropoly zverili deviatim archontom (pod vedením archonta Megakla z rodu Alkmeónovcov). Kylón a jeho stúpenci začali onedlho trpieť nedostatkom potravín a vody. Kylónovi a jeho bratovi sa nakoniec podarilo ujsť, ale ostatní, ktorým hrozila smrť hladom začali prosiť pri oltári bohyne Atény o záchranu. Keď sa aténski strážcovia dozvedeli, že obliehaní môžu zomrieť na posvätnom mieste, odviedli ich odtiaľ so sľubom, že sa im nič nestane, ale vzápätí ich všetkých pobili. Podľa historika Herodota medzi obeťami tejto vraždy bol aj Kylón. Dôsledkom toho privolali na seba Alkmeónovci dedičnú kliatbu, ktorá sa v Aténach často pripomínala pri politických roztržkách.
Barcelonnette

Barcelonnette môže byť:
Bollène

Bollène môže byť:
L’Isle-sur-la-Sorgue

L’Isle-sur-la-Sorgue môže byť:
Valréas

Valréas môže byť:
Bonnieux

Bonnieux môže byť:
Cadenet

Cadenet môže byť:
Cavaillon

Cavaillon môže byť:
Gordes

Gordes môže byť: